El 17 d’avientu, de magar les 12 la mañana, va tener llugar la AsturCON, la I Convención de Fantasía Asturiana, na sala d’esposiciones de Llaboral Centru d’Arte y Creación Industrial. Mientres la convención anunciaráse la creación del Premiu Fontenebrosa a la meyor obra de fantasía espublizada n’Asturies.
#000003
Mientres l’eventu tamién podrá visitase la esposición inmersiva El mundu ye viesca, de Rotor Studio (aforu máximu 30 persones). El títulu de la obra ta inspiráu pol llibru homónimu d’Ursula K. Le Guin, una escritora que revolucionó la ciencia ficción per mediu d’una hibridación lliteraria con otros campos de la conocencia como l’antropoloxía, el feminismu o la ecoloxía.
#000006